text: وصفات الشيف محمد سحسول
text: #000002
text: تقريبا أغلب الناس بتحب الكريب و مع ان وصفته بسيطة كتير بس مو كتير الي بيتشجع يحضرها . العجينة واحدة بس الحشوة ممكن تتغير و في مية الف فكرة و فكرة لتجددي فيها , حلو و مالح , بارد سخن , شو ما بيخطر على بالك اذا كان الكريب محضر صح فرح يطلع ايا شي فيه طيب
  اليوم فكرة كتير بسيطة , حاشية الكريب بكريم موسلين , الي هو كريم باتيسير مع شانتيه , ما بتعرفي هل الاضافة البسيطة شو بتفرق بالطعم , بتحول الحشوة من شي طيب لشي يجنن و الحشوة هي لو مديتيها على بسكويت بتطلع يممي لو حشيتي فيها الكاتو بتطلع نممي و لو حشيتي فيها الكريب بتطلع نميي نميي .
  بعدها وزعت عليه صوص شوكولا و اخر لمسة هي كرانش الشوكولا الي حيضيف قرمشة لكل لقمة , القوام مهم بكل وصفة و هي الاضافة رح تعمل اللمسة المزبوطة بين الحشوة الكريمة الناعمة الي بتدوب بالتم و القرشة الطيبة للكرانشات و كله مغطس بصوص شوكولا بياخد العقل .
text: #000005
text: شوكولا،كريب،كريم فريش،كريم موسلين،وصفات حفلات
text: #000007
text: وصفات تانية ممكن تعجبك
text: #000008
text: مهلبية الشوكولا بالبسكويت
text: #000009
text: وااااااو اخت منى هذه بجد شكلها كثير رائع ومن خلال وصفك الها صرت حابة كثير اني اجربها انا دائما بعمل الكرب بالعسل او المربى ومرات بعمله بالجبنة المالحة بيطلع شي زاكي بس هذه فيها شوكولا فطالع شكلها بيجنن :zzz
text: #000015
text: الله يعطيكي العافيه ست منى انا كتير بحب الكريب وخصوصي مع الشوكولا رفيقتي بتضيف مع الشوكولا بوظه بعد ما بتلفه رول كتير بتعطي طعمه طيبه وبقلبه بتحشيه موز وشوكولا يمييي.
  بتعرفي انا دقت الكريب من وحده فرنسيه هنه بحبوه مع عصير الليمون والسكر اول ماقالتلي انو هيك بياكلوه استغربت بس وقت دقته كتير حبيته نكهة جديده لقيته.
text: #000017
text: يا ضحى الصينية كلها الك مو بس لقمة
text: #000020
text: مراحب أخواتي شلونكم ان شاء الله خير يا ست منى ليش مو مبينة الله يكون معكم ويحميكم
  بس عندي استفسار هلق عرفت منكم وصفة الحشوة بس العجينة شو ؟؟؟؟؟ ممكن التوضيح
text: #000025
text: السلام عليكم اخت منى كيفك ؟
  هالاكلة كتير لذيذة وبتشهي تسلم ايديكي بس بدي عزبك معي من بعد اذنك ياريت تعطينا طريقة ووصفة الكاتو تبع كل سنة وانت اطيب يا لقمة طيبة لان منظرو اكثر من روعة 8)
  والله يعطيكي الف عافية
text: #000026
text: وأنا بحب أجاوب سوسن محمد من بعد إذن الغالية منى..
  أختي سوسن وصفة الكريب بإمكانك تشوفيها بس تضغطي ع كلمة (الكريب) وهي ح تلاقيها باللون الأخضر مع المقادير وكمان صلصة الشوكولا.
text: #000030
text: السلام عليكم يسلمو ايديكي يا أحلى الستات عن جد وصفة واوو يميي أنا جربتها وعجبتهم للكل وما كنت مفكرة بحياتي ممكن تنجح معي هيك أكلة لولا شرحك المفصل الها وعن جد الله يجزيكي ألف خير :zzz
  وينك بقى اشتقنالك :cry
  بانتظارك يا ست الستات
text: #000032
text: طيبة بالمربى بس بالشوكولا بحسها اطيب , و رح تعجب الكل و خصوصا الاطفال , الله يحفظهم و يبارك فيهن
text: #000034
text: يمكن قصدك كريب سوزيت ؟ كمان طيب كتير و طعمة البرتقال و الحمضيات رح تخليه وصفة مميزة
text: #000037
text: شكرا لاغناء الوصفة بالافكار , مية هلا
text: #000038
text: ان شاء الله تجربي الوصفة و تطلع متل ما بتحبيها
  انا كمان جربت المايونيز بزيت الزيتون و ما حبيته ابدا , يمكن لان زيت زيتونا طعمته قوية فما بيلبق للمايونيز
text: #000039
text: متل ما قالت ام نوران البان كيك اسمك و فيك تعتبريه القطايف على الطريقة الاجنبية :grin
  ان شاء الله تجربي الوصفة و تطلع على زووءك و شكرا حبيبتي للسؤال , الله يديم الود و الخير و المحبة
text: #000040
text: بعد ما فقدت الأمل بردك :roll
  و مشان المايونيز أنا رجعت جربته بس بزيت ذرة طلع طيب :zzz
  يعني أكيد مع زيت الزيتون ما بيمشي الحال
text: #000043